Ligi 30 miljoni elanikuga Usbekistan on Kesk-Aasia suurriik, kes konkureerib regiooni liidripositsiooni nimel Kasahstaniga. Eesti jaoks oli esmatähtis poliitiliste suhete taastamine Usbekistaniga, sest peale taasiseseisvumist oli tegemist  esimese kõrgetasemelise visiidiga kahe riigi vahel. Aga loomulikult oli külaskäigu eesmärgiks veel Eesti ettevõtluskeskkonna tutvustamine, ühiste ärivõimaluste leidmine ja turismi edendamine.